cyanic-selkie/wikianc huggingface dataset:
พระเจ้าบรมวงศ์เธอ เจ้าฟ้ากรมขุนขัตติยกัลยา
พระประวัติ
พระเจ้าบรมวงศ์เธอ เจ้าฟ้ากรมขุนขัตติยกัลยา เป็นพระราชธิดา พระองค์ที่ 21 ในพระบาทสมเด็จพระจอมเกล้าเจ้าอยู่หัว และลำดับที่ 1 ที่ประสูติแต่พระสัมพันธวงศ์เธอ พระองค์เจ้าพรรณราย ประสูติเมื่อวันจันทร์ เดือนอ้าย ขึ้น 2 ค่ำ ปีเถาะ สัปตศก จุลศักราช 1217 ตรงกับวันที่ 10 ธันวาคม พ.ศ. 2398 มีพระโสทรกนิษฐภาดาหนึ่งพระองค์ คือ พระเจ้าลูกยาเธอ พระองค์เจ้าจิตรเจริญ เมื่อพระชันษาครบเดือน พระบาทสมเด็จพระจอมเกล้าเจ้าอยู่หัวพระราชทานพระนามว่า พระเจ้าลูกเธอ พระองค์เจ้ากรรณิกาแก้ว โดยได้พระราชทานพระนามพร้อมคาถาภาษามคธว่า
“ให้พระนามพระเจ้าลูกเธอหญิง ในหม่อมเจ้าพรรณรายว่า พระเจ้าลูกเธอ พระองค์เจ้ากรรณิกาแก้ว จงเจริญอายุ วรรณ สุข พล ปฏิภาณ ในนามวรรคบริวารวันนี้ทุกประการเทอญ พระราชทาน ณ วัน ๕ ฯ๓ ๒ ค่ำ ปีเถาะ สัปตศก สุขินีว อยํ โหตุ โสภา ราชกุมาริกา ทีฆายุกา อโรคี จ ลาภินี จ ยสสฺสินี”
ซึ่งคาถาพระราชทานพระพรภาษามคธแปลความได้ว่า ราชกุมาริกางามนี้ จงมีความสุขและอายุยืนยาว ไม่มีโรคาพาธิและมีลาภยศ เทอญ
พระเจ้าน้องนางเธอ พระองค์เจ้ากรรณิกาแก้ว สิ้นพระชนม์ในสมัยรัชกาลที่ 5 เมื่อวันพุธ เดือน 7 ขึ้น 14 ค่ำปีมะเมีย สัปจศก จุลศักราช 1244 ตรงกับวันที่ 13 พฤษภาคม พ.ศ. 2425 สิริพระชันษา 26 ปี
เมื่อวันที่ 12 กันยายน ปีเดียวกัน พระบาทสมเด็จพระจุลจอมเกล้าเจ้าอยู่หัวโปรดให้สถาปนาพระอัฐิเป็น พระเจ้าน้องนางเธอ กรมขุนขัติยกัลยา
เมื่อวันที่ 18 ธันวาคม พ.ศ. 2430 โปรดให้สถาปนาพระอัฐิ พระเจ้าน้องนางเธอ กรมขุนขัติยกัลยา และสถาปนา พระเจ้าน้องยาเธอ กรมขุนนริศรานุวัดติวงศ์ ขึ้นเป็น เจ้าฟ้า พร้อมกัน เหตุที่สถาปนาเป็นเจ้าฟ้านั้น เพราะพระสัมพันธวงศ์เธอ พระองค์เจ้าพรรณราย เป็นพระกนิษฐภคินีร่วมพระบิดาในสมเด็จพระเทพศิรินทราบรมราชินี
สรรค์ชัย รติวัฒน์
สนฉัตร และสรรค์ชัย เป็นบุตรของนายฉัตรชัย และนางสายพิณ รติวัฒน์ เริ่มเล่นเทนนิสเมื่ออายุได้ 5 ปี โดยมีบิดาเป็นผู้ฝึกสอน
พระเจ้าบรมวงศ์เธอ เจ้าฟ้ากรมขุนขัตติยกัลยา
พระประวัติ
ในรัชสมัยพระบาทสมเด็จพระมงกุฎเกล้าเจ้าอยู่หัว โปรดให้เปลี่ยนคำนำพระนามเป็น พระเจ้าบรมวงษ์เธอ ตั้งแต่วันที่ 23 ตุลาคม พ.ศ. 2453
หมายเหตุ
บางแห่งสะกดว่า ขัติยกัลยา
สรรค์ชัย รติวัฒน์
เมื่อวันที่ 13 ธันวาคม พ.ศ. 2549 สนฉัตร-สรรค์ชัย ได้เหรียญเงินจากการแข่งขันเทนนิสประเภทคู่ ในเอเชียนเกมส์ 2006 ที่โดฮา ประเทศกาตาร์ โดยในรอบชิงชนะเลิศกับคู่ของ มาเฮช บูปาติ (en) และ ลีนเดอร์ เพส    (en) นักเทนนิสประเภทคู่ชาวอินเดีย อดีตมืออันดับหนึ่งของโลก อดีตคู่ชนะเลิศเทนนิสวิมเบิลดัน โรลัง การ์ลอส และยูเอสโอเพน คู่สนฉัตร-สรรค์ชัย พ่ายแพ้หวุดหวิด 1 ต่อ 2 เซต 5-7, 7-6 (9-7), 6-3
สนฉัตร-สรรค์ชัย ได้แชมป์เอทีพีแรก ในการแข่งขันไทยแลนด์ โอเพ่น ประเภทชายคู่ เมื่อวันที่ 30 กันยายน พ.ศ. 2550 ชนะคู่จากฝรั่งเศส มิชาแอล ลอดร้า และ นิโกลาส์ มาฮุต 2 ต่อ 1 เซต 3-6, 7-5, 10-7
โรงเรียนศรีสวัสดิ์วิทยาคาร
โรงเรียนศรีสวัสดิ์วิทยาคาร จังหวัดน่าน เดิมมีชื่อว่า โรงเรียนสุริยานุเคราะห์ ตั้งขึ้นเมื่อปี พ.ศ. 2450 โดยใช้พระนามของพระเจ้าสุริยพงษ์ผริตเดช เจ้าผู้ครองนครน่าน
ประวัติ
เมื่อ พ.ศ. ๒๔๕๐ พระเจ้าสุริยพงษ์ผริตเดช เจ้าผู้ครองนครน่าน บริจาคทรัพย์สร้างโรงเรียนภายในวัดช้างค่ำวรวิหาร อำเภอเมือง จังหวัดน่าน สร้างด้วยไม้ตะเคียน ทรงปั้นหยา มีหน้ามุข หลังคามุงกระเบื้องไม้กระยาเลย ฝาผนังไม้กระยาเลย เสาไม้ พื้นและเพดานไม้กระยาเลยทาสี และ อุปกรณ์การเรียน เช่น โต๊ะและเก้าอี้เป็นเงิน ๕,๖๐๐ บาท มีการฉลองโรงเรียนที่สร้างขึ้นเมื่อวันที่ ๓๐ มิถุนายน พ.ศ. ๒๔๕๖ อุทิศส่วนกุศลถวายแด่ พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว  ต่อมา พระบาทสมเด็จพระปรเมนทรมหาวชิราวุธฯ พระมงกุฎเกล้าเจ้าอยู่หัว ทรงพระกรุณาโปรดเกล้าโปรดกระหม่อม พระราชทานนามโรงเรียนว่า  โรงเรียนสุริยานุเคราะห์ เปิดสอนระดับชั้นประถมศึกษาปีที่ ๑ ถึงชั้นประถมศึกษาปีที่ ๓ และชั้นมัธยมศึกษามัธยม ๓ ถึงมัธยม ๔ เป็นโรงเรียนชายประจำจังหวัด
ครั้นถึง พ.ศ. ๒๔๗๓ พระยากรุงศรีสวัสดิการ ปลัดมณฑลประจำจังหวัดน่าน ได้ย้ายสถานที่ตั้งโรงเรียนไปที่บ้านดอน ตำบลในเวียง อำเภอเมือง จังหวัดน่าน มีเนื้อที่ ๑๑ ไร่ เปิดทำการสอนเมื่อวันที่ ๑ พฤษภาคม พ.ศ. ๒๔๗๕ แล้วมีการเปลี่ยนชื่อโรงเรียนตามราชทินนามของท่านเป็น '''ศรีสวัสดิ์วิทยาคาร ต่อมา พ.ศ. ๒๔๗๙ ขยายการเรียนการสอนถึงชั้นมัธยมศึกษาปีที่ ๖ ครั้นถึง พ.ศ. ๒๕๑๔ มีการขยายสถานที่ศึกษาไปยังที่ตั้งใหม่ซึ่งกว้างขวางและใหญ่กว่าที่ตั้งเดิม จึงมีการย้ายโรงเรียนไปอยู่ที่บ้านดอนมูล ตำบลดู่ใต้ อำเภอเมืองน่าน ซึ่งมีพื้นที่จำนวน ๕๗ ไร่ เปิดการเรียนการสอน ณ ที่ตั้งแห่งใหม่ เมื่อวันที่ ๑๕ มกราคม พ.ศ. ๒๕๑๖ ต่อมา พ.ศ. ๒๕๓๙ เปิดรับนักเรียนหญิงระดับชั้นมัธยมศึกษาตอนต้น ปัจจุบัน โรงเรียนศรีสวัสดิ์วิทยาคาร เป็นโรงเรียนสหศึกษา เปิดสอนตั้งแต่ ระดับชั้นมัธยมศึกษาปีที่ ๑ ถึงมัธยมศึกษาปีที่ ๖ ต่อมาโรงเรียนได้สร้างอนุสาวรีย์ พระเจ้าสุริยพงษ์ผริตเดช ไว้สักการบูชา ด้วยสำนึกในคุณงามความดีที่สร้างโรงเรียนแห่งนี้'''
พระพุทธรูปประจำโรงเรียน
โรงเรียนศรีสวัสดิ์วิทยาคาร ได้รับความเมตตาจากพระราชนันทาจารย์ (บุญชู ธมฺมสาโร) เจ้าคณะจังหวัดน่าน วัดพญาภู (พ.ศ. 2528) และนางสงวน เกษมสุวรรณ เจ้าของห้างขายยาลูกสาวหมอมี กรุงเทพมหานคร ซึ่งได้จัดสร้างพระพุทธรูป พระพุทธชินราชจำลองถวายแด่พระพุทธมหามณีรัตนปฏิมากร เนื่องในวันเกิดเป็นประจำทุกปี ปีละ 12 องค์ พ.ศ. 2528 ท่านได้จัดสร้างพระพุทธรูปโดยช่างบ้านช่างหล่อ กรุงเทพมหานคร  และนำไปประกอบพิธีพุทธาภิเษกและปลุกเสก  ณ  พระอุโบสถวัดบวรนิเวศราชวรวิหาร  โดยมีสมเด็จพระญาณสังวร (เจริญ สุวัฑฺฒโน) เจ้าอาวาสวัดบวรนิเวศราชวรวิหารในขณะนั้น (ต่อมาได้รับโปรดเกล้าฯ สถาปนาขึ้นเป็น สมเด็จพระญาณสังวร สมเด็จพระสังฆราช สกลมหาสังฆปรินายก พระสังฆราชองค์ที่ 19 แห่งกรุงรัตนโกสินทร์) เป็นประธานในพิธี  แล้วมอบให้แก่โรงเรียนศรีสวัสดิ์วิทยาคาร
วันที่ 20 พฤษภาคม พ.ศ. 2528 อาจารย์เสรี พิมพ์มาศ ผู้ช่วยผู้อำนวยการฝ่ายบริการฯ และคณะ ได้ไปรับพระพุทธรูปจากวัดบวรนิเวศราชวรวิหาร กรุงเทพมหานคร แล้วเดินทางกลับถึงจังหวัดน่านเมื่อวันที่ 23  กันยายน พ.ศ. 2528 และนำมาประดิษฐานไว้ ณ วัดพญาภู ตำบลในเวียง อำเภอเมือง จังหวัดน่าน และต่อมาในวันที่ 23 กุมภาพันธ์ พ.ศ. 2529 ซึ่งเป็นวันมาฆบูชา โรงเรียนศรีสวัสดิ์วิทยาคารจึงได้จัดขบวนแห่จากวัดพญาภูไปตามถนนในเมืองน่าน
พระราชนันทาจารย์ วัดพญาภู ได้ถวายนามพระพุทธรูปประจำโรงเรียนศรีสวัสดิ์วิทยาคาร ว่า “พระพุทธศรีสวัสตยาภิรักษ์มหิทธิศักดิ์มหามุนี” ทั้งได้ตั้งปณิธานอธิษฐานว่า “เมื่อผู้ใดมาเคารพกราบไหว้สักการบูชาแล้วก็จะเจริญด้วยลาภ ยศ  สรรเสริญ  สุข  มีชัยด้วยประการทั้งปวง"
โรงเรียนศรีสวัสดิ์วิทยาคาร มีพระพุทธรูปอีกองค์หนึ่ง คือ พระพุทธรูปปางมารวิชัยเนื้อทองสำริด พระชยานันทมุนี อดีตเจ้าคณะจังหวัดน่านและอดีตเจ้าอาวาสวัดกู่คำ อำเภอเมือง จังหวัดน่าน มอบให้แก่โรงเรียนศรีสวัสดิ์วิทยาคาร พระพุทธรูปองค์นี้เป็นพระพุทธรูปที่นำขบวนคณะครูและนักเรียนโรงเรียนศรีสวัสดิ์วิทยาคาร เมื่อคราวย้ายโรงเรียนจากโรงเรียนเดิมที่ตั้งอยู่ริมฝั่งแม่น้ำน่าน มายังโรงเรียนที่ตั้งปัจจุบัน ณ บ้านเจดีย์ ตำบลดู่ใต้ อำเภอเมือง จังหวัดน่าน เมื่อวันที่ 15  มกราคม พ.ศ. 2516
สุริยนันทนา สุจริตกุล
ท่านผู้หญิงสุริยนันทนา สุจริตกุล (เดิม: หม่อมเจ้าสุริยนันทนา สุริยง; 7 สิงหาคม พ.ศ. 2456 — 4 สิงหาคม พ.ศ. 2557) เป็นพระธิดาในพระเจ้าบรมวงศ์เธอ กรมหมื่นไชยาศรีสุริโยภาส ประสูติแต่หม่อมเรณี สุริยง ณ อยุธยา
ประวัติ
ท่านผู้หญิงสุริยนันทนา สุจริตกุล มีพระยศเมื่อประสูติที่ หม่อมเจ้าสุริยนันทนา สุริยง มีนามลำลองว่า ท่านหญิงน้อย เป็นพระธิดาองค์รองในพระเจ้าบรมวงศ์เธอ กรมหมื่นไชยาศรีสุริโยภาส เป็นองค์ใหญ่ที่ประสูติแต่หม่อมเรณี สุริยง ณ อยุธยา บุตรีของร้อยเอก ไมเคิล ฟุสโก ชาวอเมริกันเชื้อสายอิตาลี ครูแตรในกรมทหารแตรมะรีน ซึ่งหม่อมเรณี (Renée Fusco) มีฝาแฝดชื่อ หม่อมเรณิ (Reni Fusco) ซึ่งเป็นหม่อมในพระเจ้าบรมวงศ์เธอ กรมหมื่นไชยาศรีสุริโยภาส เช่นกัน หม่อมเจ้าสุริยนันทนามีอนุชาร่วมหม่อมมารดา 1 องค์ คือ หม่อมเจ้าสุริยทัตรังสรรค์ สุริยง ในวัยเยาว์หม่อมเจ้าสุริยนันทนาได้ประทับกับสมเด็จพระศรีสวรินทิราบรมราชเทวี พระพันวัสสาอัยยิกาเจ้า ณ วังสระปทุม และทรงเข้าศึกษาที่โรงเรียนราชินี หลังสำเร็จการศึกษาได้รับราชการเป็นครูสอนที่โรงเรียนราชินีบน
หม่อมเจ้าสุริยนันทนา สุริยง ได้ขอพระราชทานกราบบังคมทูลลาออกจากฐานันดรศักดิ์แห่งพระราชวงศ์ เมื่อวันที่ 5 กันยายน พ.ศ. 2485 เพื่อสมรสกับจิตติ สุจริตกุล ซึ่งเป็นอดีตเอกอัครราชทูต และอดีตรัฐมนตรีช่วยว่าการกระทรวงการต่างประเทศ (ประเทศไทย) มีโอรส 1 คน คือ ไกรจิตต์ สุจริตกุล สมรสกับพัลลภา สุจริตกุล (สกุลเดิม หงสกุล) มีบุตรสองคน คือ โสภณา สุจริตกุล และศักดิ์สุริยง สุจริตกุล
หลังการสมรส ท่านผู้หญิงสุริยนันทนาได้ช่วยเหลือสามีที่ปฏิบัติราชการในตำแหน่งเอกอัครราชทูตในหลายประเทศ รวมถึงอดีตปลัดกระทรวงการต่างประเทศ และอดีตรัฐมนตรีช่วยว่าการกระทรวงการต่างประเทศ รวมทั้งเคยถวายการรับใช้สมเด็จพระศรีนครินทราบรมราชชนนี เมื่อครั้งประทับอยู่ที่ประเทศสวิตเซอร์แลนด์ และได้รับพระมหากรุณาธิคุณให้เป็นผู้แทนพระองค์ในการปฏิบัติพระราชกรณียกิจต่าง ๆ
ปัจฉิมวัยและอนิจกรรม
เมื่อปี พ.ศ. 2545 ท่านผู้หญิงสุริยนันทนา สุจริตกุล ประชวรด้วยพระโรคชราและพระสมองเสื่อม ศาลเยาวชนและครอบครัวกลางจึงมีคำสั่งให้ท่านผู้หญิงสุริยนันทนาเป็นบุคคลไร้ความสามารถ และให้ศักดิ์สุริยงผู้เป็นนัดดาทำการอนุบาล ท่านผู้หญิงสุริยนันทนา สุจริตกุล ถึงแก่อนิจกรรมด้วยพระโรคปัปผาสะบวม เมื่อวันที่ 4 สิงหาคม พ.ศ. 2557 สิริชันษา 100 ปี นับเป็นพระราชนัดดาชั้นหม่อมเจ้าในพระบาทสมเด็จพระจุลจอมเกล้าเจ้าอยู่หัวที่มีชันษาสูงที่สุด ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานน้ำหลวงอาบศพ และพระราชทานโกศราชวงศ์ พร้อมฉัตรเครื่องสูงทองแผ่ลวดตั้งประดับเป็นเกียรติยศศพ ณ วัดมกุฏกษัตริยารามราชวรวิหาร และพระราชทานพระพิธีธรรมสวดพระอภิธรรมศพ มีกำหนด 7 คืน ตั้งแต่วันที่ 6 ถึง 11 สิงหาคม พ.ศ. 2557
เมื่อวันที่ 26 ตุลาคม พ.ศ. 2557 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพ ท่านผู้หญิงสุริยนันทนา สุจริตกุล ณ เมรุหน้าพลับพลาพิเศษ วัดมกุฏกษัตริยารามราชวรวิหาร
พระราชวัชรสังวรมุนี (สุชาติ อภิชาโต)
พระราชวัชรสังวรมุนี (สุชาติ อภิชาโต) เป็นพระราชาคณะชั้นราช ,เป็นพระภิกษุสังกัดคณะสงฆ์ธรรมยุติกนิกาย,ประธานสงฆ์ ที่พักสงฆ์ปฏิบัติธรรมจุลศาลา เขตรักษาพันธุ์สัตว์ป่าเขาชีโอน พัทยา จังหวัดชลบุรี
ปฐมวัย
พระอาจารย์สุชาติ อภิชาโต เกิดวันที่2 เดือนพฤศจิกายน พ.ศ. 2490 เมื่อท่านอายุได้ประมาณ 2 ขวบ คุณพ่อของท่านจึงได้นำท่านมาฝากกับคุณย่าที่สุพรรณฯ ให้ช่วยเลี้ยงดูแทน เพราะคุณพ่อคุณแม่ไม่สะดวกในการเลี้ยงดูท่าน เนื่องจากต้องทำงานและย้ายที่ทำงานบ่อย ท่านเข้าเรียนที่โรงเรียนเซเว่นเดย์ตั้งแต่ชั้น ป. 1 จนจบชั้นมัธยมศึกษาตอนปลาย แล้วมาทำงานที่ท่าอากาศยานนานาชาติอู่ตะเภา (ระยอง-พัทยา) อยู่ปีกว่าพอเก็บเงินได้เพียงพอแล้วเดินทางไปศึกษาต่อที่มหาวิทยาลัย State University ในรัฐแคลิฟอร์เนียจนจบวิศวกรรมศาสตรบัณฑิต สาขาวิศวกรรมโยธา
อุปสมบท
พระอาจารย์สุชาติ อภิชาโต อุปสมบทเมื่อวันที่ 19 กุมภาพันธ์ พ.ศ. 2518 โดยมีเจ้าพระคุณ สมเด็จพระญาณสังวร สมเด็จพระสังฆราช สกลมหาสังฆปริณายก เป็นพระอุปัชฌาย์ ท่านบวชได้ประมาณ 6 อาทิตย์ที่วัดบวรนิเวศราชวรวิหาร พอห่มจีวรเป็น บิณฑบาตเป็น ดูแลรักษาอัฐบริขารต่างๆ และสามารถเดินทางได้โดยไม่รู้สึกลำบากใจเกี่ยวกับการห่มผ้า จึงได้กราบลาเจ้าพระคุณสมเด็จฯ พระอุปัชฌาย์ ขออนุญาตไปอยู่กับหลวงตาพระมหาบัวที่วัดป่าบ้านตาด อำเภอเมืองอุดรธานี จังหวัดอุดรธานี
ศึกษาปฏิบัติธรรม
บททดสอบแรกพระนวกะ  เมื่อท่านได้ไปถึงวัดป่าบ้านตาดในวันแรก พระธรรมวิสุทธิมงคล (บัว ญาณสมฺปนฺโน) ได้กล่าวกับท่านว่า " อยู่ไม่ได้นะ อยู่ได้ชั่วคราว กุฏิไม่ว่าง" เสร็จแล้วท่านก็ไม่พูดอะไร และพระอาจารย์สุชาติ อภิชาโต ได้บิณฑบาตรตามแบบฉบับของพระป่าเป็นครั้งแรกด้วย จนประมาณ 1 เดือนก่อนเข้าพรรษา หลวงตาพระมหาบัว จึงอนุญาตให้ท่านอยู่ที่วัดป่าบ้านตาดได้ และตลอด 5 พรรษาแรก พระอาจารย์สุชาติ อภิชาโต ได้ศึกษาพระกรรมฐานที่วัดป่าบ้านตาดโดยไม่ได้ไปไหนเลย เนื่องจากเป็นกฏของวัดและตามหลักพระวินัยที่กำหนดไว้
ชีวิตพระวัดป่าบ้านตาด  พระอาจารย์สุชาติ อภิชาโต เล่าว่า ได้ฝึกความอดทนต่ออากาศหนาว เพราะบางปีอุณหภูมิเหลือแค่ 6 องศา เวลาออกบิณฑบาตร เหยียบก้อนหินหนาวเหมือนเหยีบก้อนน้ำแข็ง และสมัยที่อยู่กับหลวงตาจะได้รับการอบรมทุก 4-5 วัน อย่างน้อยครั้งล่ะ 2 ชั่วโมง ฟังธรรมแล้วจิตหมุนไปทางธรรม เหมือนต้นไม้ได้น้ำ แต่หากไม่ได้ฟัง กิเลสจะหึกเหิม และไม่หมั่นภาวนา
ปัจฉิมวัย
ปัจจุบัน พระอาจารย์สุชาติ อภิชาโต พำนักปฏิบัติธรรมอยู่ที่เขตรักษาพันธุ์สัตว์ป่าเขาชีโอน พัทยา จังหวัดชลบุรี ซึ่งเป็นสถานที่สัปปายะ เหมาะแก่การบำเพ็ญสมณธรรมและเผยแผ่ธรรม
ทอมัส เอ็ดการ์
ประวัติ
เมื่อปี ค.ศ. 2012 เขาได้รับเลือกให้เป็นตัวแทนทีมออสเตรเลียเข้าร่วมการแข่งรายการโอลิมปิกฤดูร้อน 2012
ในปี ค.ศ. 2013 เขาได้ย้ายไปอยู่ร่วมสังกัดแอลไอจีอินชัวรันซ์เกรเตอร์ส
และในปี ค.ศ. 2014 เขาได้รับเลือกให้เป็นตัวแทนทีมออสเตรเลียเข้าร่วมการแข่งรายการวอลเลย์บอลชายชิงแชมป์โลก 2014 ที่ประเทศโปแลนด์
ฟ้าประกอบ รักเกียรติยิม
ฟ้าประกอบ รักเกียรติยิม ชื่อจริงว่า ประหยัด ไสวงาม เป็นชาวจังหวัดขอนแก่น เกิดเมื่อ 7 สิงหาคม พ.ศ. 2518 สถิติการชก 55 ครั้ง ชนะ 51 (น็อค 34) แพ้ 4
ประวัติ
ฟ้าประกอบเริ่มต้นจากการชกมวยไทยตามเวทีมวยแถวบ้านเกิดในชื่อ ก้องอีสาน ศิษย์กุดเชือก แต่ส่วนใหญ่แล้วชกแพ้มากกว่าชนะ ฟ้าประกอบจึงเลิกชกแล้วเดินทางมาทำงานเป็นช่างเฟอร์นิเจอร์กับพี่ชายในกรุงเทพฯเมื่อ พ.ศ. 2534 แต่เหมือนโชคชะตาลิขิตให้เป็นนักมวย ที่ทำงานในกรุงเทพฯของเขาอยู่ใกล้กับค่ายศิษย์กวนอิมของธวัชชัย เลิศธนากุลวัฒน์ เพื่อนๆจึงชวนฟ้าประกอบให้ลองเข้าไปซ้อมมวยในค่ายนั้น อรชุนน้อย ฮ.มหาชัย เทรนเนอร์ของค่ายศิษย์กวนอิมเห็นหน่วยก้านของฟ้าประกอบแล้วชอบใจจึงชักชวนให้เขาขึ้นชกมวยในชื่อใหม่ว่า ฟ้าประกอบ ศิษย์กวนอิม ตามชื่ออดีตนักมวยไทยชื่อดังชาวขอนแก่น ฟ้าประกอบ สิงห์สามเหลี่ยม
ฟ้าประกอบซ้อมมวยอยู่ไม่นาน ก็ได้ขึ้นชกมวยสากลที่เวทีราชดำเนิน ซึ่งเขาแสดงฝีมือได้ดี ชกชนะ 3 ครั้งรวด ก่อนจะมาแพ้ในการชกครั้งที่ 4 ให้กับเสาหิน ส.ธนิกุล แต่ฟ้าประกอบชกแก้มือเอาชนะเสาหินได้ในภายหลัง ต่อมาเขารับการสนับสนุนจาก พ.ต.ท. กรีรินทร์ อินทร์แก้ว ให้ขึ้นชิงแชมป์โลก WBF รุ่นแบนตั้มเวท ซึ่งฟ้าประกอบคว้าแชมป์มาครองได้ และป้องกันตำแหน่งได้หลายครั้งก่อนจะสละตำแหน่งและหยุดชกไปในปี 2541 ทั้งปี
ฟ้าประกอบกลับมาชกใหม่ในปี 2542 ซึ่งช่วงนั้นเป็นช่วงที่ผู้สนับสนุนของเขาเลิกสนับสนุนสถาบัน WBF หันมาส่งนักมวยในสังกัดขึ้นชิงแชมป์ของสหพันธ์มวยนานาชาติแทน ฟ้าประกอบได้ชิงแชมป์เงา IBF รุ่นจูเนียร์เฟเธอร์เวท และได้ชิงแชมป์โลกรุ่นเดียวกันนี้กับแมนนี่ ปาเกียว แต่ไม่สำเร็จ เป็นฝ่ายแพ้ทีเคโอไปแค่ยกแรกเท่านั้น
แม้จะแพ้กลับมาแต่ฟ้าประกอบยังได้รับการสนับสนุนต่อไป โดยเลื่อนรุ่นขึ้นมาชกในรุ่นเฟเธอร์เวทจนได้มีโอกาสชิงแชมป์โลก IBF รุ่นเฟเธอร์เวท ที่ว่างอีกครั้ง ฟ้าประกอบทำไม่สำเร็จอีก เป็นฝ่ายแพ้คะแนน วัลเดเมียร์ เปไรรา จากบราซิลแบบผิดฟอร์ม หลังจากนั้น ฟ้าประกอบจึงตัดสินใจแขวนนวม เลิกชกมวยไปในที่สุด
โคตาโร ทากามูระ
โคตาโร ทากามูระ (高村 光太郎 (Takamura Kōtarō)) (13 มีนาคม ค.ศ. 1878 – 2 เมษายน ค.ศ. 1956) เป็น กวี นักเขียน นักประพันธ์เพลง จิตรกร และประติมากรชาวญี่ปุ่น มีชีวิตอยู่ในช่วงยุคเมจิตลอดจนถึงยุคโชวะของประเทศญี่ปุ่น ชื่อจริงโดยกำเนิดคือ มิตสึตาโร (光太郎 (Mitsutarō))
เขาเป็นช่างแกะสลักและจิตรกรชั้นนำในญี่ปุ่น บทกวีของเขาอันที่เป็นที่รู้จัก ได้แก่ "การเดินทาง（道程）" และ "จิเอโกะโช（智恵子抄）" ซึ่งล้วนมีชื่อเสียง และผลงานอีกหลายชิ้นของเขายังได้รับการตีพิมพ์ลงในตำราเรียน นอกจากนั้นยังมีการเขียนคำวิจารณ์ การเขียนเรียงความและกลอนทังกะ น้องชายคือโทโยจิกะ ทากามูระ ผู้เป็นช่างภาพ อีกทั้งมีโคอุง ทากามูระ บิดาของเขาซึ่งคอยเป็นผู้ประเมินผลงานให้กับเขาอีกด้วย
อ้างอิง
Takashi Hirai " Takamura Koutarou - The Way of Life " San'ichi Library, May 2017. ISBN 4-380-07205-3. ISBN 978-4-380-07205-5.
ประพุทธ์ พิมพามา
โอปอ ประพุทธ์ หรือ ประพุทธ์ พิมพามา เป็นที่รู้จักจากการประกวดรายการ เดอะวอยซ์ไทยแลนด์ ปีที่ 2 ปัจจุบันมีผลงานกับค่าย White Music Records
ประวัติ
โอปอ ประพุทธ์ เป็นลูกชายคนเดียวของครอบครัว ชอบเสียงเพลงมาตั้งแต่เด็ก ประกอบกับมักได้ฟังเพลงของพ่อและแม่ในยุค 1970 อยู่ตลอดเวลา จึงทำให้หัดร้องและเล่นกีตาร์มาตั้งแต่เด็ก หลังจากเรียนจบมัธยมปลาย จึงเดินทางมาอยู่กรุงเทพฯ เพื่อเรียนหนังสือต่อและสานฝันของตัวเองในการเป็นนักดนตรี โดยมีวงดนตรีของตัวเอง และตัดสินใจเข้าร่วมแข่งรายการ เดอะวอยซ์ไทยแลนด์ ปีที่ 2 แนวเพลงที่ถนัดและชื่นชอบ คือ เพลงสากล แนว Modern Pop ศิลปินในดวงใจเช่น  John Mayer, Jamie Cullum, Joe Satriani, Mr. Big และ Silly Fools
เวทีเดอะวอยซ์
เวที The Voice Thailand
โอปอ ประพุทธ์เข้าประกวดรายการ เดอะวอยซ์ไทยแลนด์ ปีที่ 2 (The Voice Thailand) โดยเป็นลูกทีมของ โค้ชก้อง (สหรัถ สังคปรีชา) จนถึงรอบ Knock Out
พันธุ์ธัมม์ ทองสังข์
พันธุ์ธัมม์ ทองสังข์ เป็นผู้กำกับภาพยนตร์ และผู้อำนวยการสร้างภาพยนตร์ มีชื่อเสียงจากการกำกับภาพยนตร์เรื่อง ไอ้ฟัก ในปี พ.ศ. 2547 และเรื่อง มะหมา 4 ขาครับ ในปี พ.ศ. 2550
พันธุ์ธัมม์ ทองสังข์ เข้าสู่วงการจากการเป็นผู้ช่วยของ ยุทธนา มุกดาสนิท เป็นผู้ช่วยผู้กำกับเรื่องคู่กรรม (2538) และจักรยานสีแดง (2540) เริ่มเป็นผู้อำนวยการสร้างร่วม ภาพยนตร์เรื่องกุมภาพันธ์ ในปี พ.ศ. 2546 และสัตว์ประหลาด! ในปี พ.ศ. 2547 และได้เป็นผู้กำกับภาพยนตร์อย่างเต็มตัวในเรื่อง ไอ้ฟัก สร้างจากนวนิยาย คำพิพากษา ของชาติ กอบจิตติ
พันธุ์ธัมม์ มีงานแสดงรับเชิญในภาพยนตร์เรื่อง เฟรนด์ชิพ เธอกับฉัน รับบทเป็นผู้กำกับภาพยนตร์ซ้อนในเรื่อง มีมุกตลกพูดถึงการกำกับภาพยนตร์ว่า กำกับนักแสดงที่เป็นคน (แสดงโดย วรุฒ วรธรรม) ยากกว่ากำกับหมา แล้วเดินจากไปพร้อมกับ "มะขาม" หมาไทยหลังอานตัวเอกจากเรื่อง มะหมา 4 ขาครับ
โยร์โกส ปาปันเดรว
เยออร์ยีโอส อันเดรอัส ปาปันเดรว (Γεώργιος Ανδρέας Παπανδρέου) หรือเรียกสั้น ๆ ว่า โยร์โกส (Γιώργος) เป็นนักการเมืองชาวกรีก-อเมริกันผู้ดำรงตำแหน่งนายกรัฐมนตรีกรีซตั้งแต่ปี ค.ศ. 2009 ถึง ค.ศ. 2011
สัญลักษณ์ธาตุ
สัญลักษณ์ธาตุ เป็นสัญลักษณ์ที่ใช้แสดงอย่างย่อๆ ว่าธาตุนี้คือธาตุอะไร ใช้ในการเขียนสูตรของสารประกอบ
ยุคแรก
จอห์น ดาลตันเป็นผู้ริเริ่มให้ใช้ภาพแทนสัญลักษณ์ของธาตุ เช่น ไฮโดรเจนใช้รูปวงกลมมีจุดอยู่ตรงกลาง คาร์บอนใช้รูปวงกลมทึบ เป็นต้น
ยุคถัดมา
เมื่อธาตุมีจำนวนมากขึ้น การใช้ภาพจึงไม่เหมาะสม โจนส์ จาคอบ เบอร์ซีเลียสจึงเสนอให้ใช้ตัวอักษร โดยใช้ตัวอักษรขึ้นต้นชื่อธาตุในภาษาอังกฤษ หรือภาษาละติน ถ้าซ้ำกันให้ใช้ตัวอักษรตัวใดตัวหนึ่งในชื่อธาตุนั้น
ศูนย์กีฬาในร่มนครมัตสึโมโตะ
ศูนย์กีฬาในร่มนครมัตสึโมโตะ (松本市総合体育館; Matsumoto City Gymnasium) เป็นสนามแข่งขันกีฬาในร่มตั้งอยู่ในเมืองมัตสึโมโตะ ประเทศญี่ปุ่น ความจุของสนามกีฬา 6,000 ที่นั่ง
ในปี ค.ศ. 2007 สนามกีฬาแห่งนี้เป็นสนามหลักสนามหนึ่งของการแข่งขันวอลเลย์บอลชายเวิลด์คัพ 2007 ที่ญี่ปุ่นเป็นเจ้าภาพ
ธงชาติโปแลนด์
ธงชาติของประเทศโปแลนด์ ประกอบด้วยแถบแนวนอนสองสีขนาดกว้างเท่ากัน โดยแถบบนเป็นสีขาว แถบล่างเป็นสีแดง สีทั้งสองนี้ถือเป็นสีประจำชาติตามที่บัญญัติไว้ในรัฐธรรมนูญแห่งสาธารณรัฐโปแลนด์ สำหรับธงชาติโปแลนด์ที่มีการเพิ่มเครื่องหมายตราแผ่นดินลงที่กลางแถบขาวของธงถือเป็นธงชาติสำหรับใช้ในทางราชการตามกฎหมายทั้งในต่างประเทศและในเรือเดินทะเลของรัฐ ส่วนธงอีกอย่างหนึ่งที่คล้ายคลึงกับธงในราชการแต่มีการตัดชายธงเป็นรูปหางนกแซงแซวนั้นเป็นธงนาวีสำหรับกองทัพเรือโปแลนด์
สีขาวและสีแดงถือเป็นสีประจำชาติของโปแลนด์อย่างเป็นทางการมานับตั้งแต่ ค.ศ. 1831 ต้นกำเนิดของทั้งสองสีนั้นมีที่มีจากลวดลายของตราอาร์มแห่งเครือจักรภพโปแลนด์-ลิทัวเนียในอดีต ซึ่งได้แก่รูปนกอินทรีสีขาวของโปแลนด์ และรูปอัศวินชุดขาวขีม้าขาวถือโล่ของแกรนด์ดัชชีแห่งลิทัวเนีย ซึ่งตราอาร์มทั้งสองดวงนั้นต่างใช้สีพื้นตราเป็นสีแดงเช่นกัน โดยในยุคก่อนหน้านั้น กองทหารชาวโปลจะทำริ้บบิ้นรูปวงกลม (cockade) ด้วยสีต่าง ๆ ผสมกันอย่างหลากหลายติดที่หมวกเป็นสัญลักษณ์  สำหรับธงชาติโปแลนด์นั้นได้รับการยอมรับฐานะอย่างเป็นทางการในปี ค.ศ. 1919 และนับตั้งแต่ปี ค.ศ. 2004 เป็นต้นมา โปแลนด์จะมีการเฉลิมฉลองวันธงชาติในวันที่ 2 พฤษภาคมของทุกปี
ธงชาติโปแลนด์จะมีการชักไว้ตลอดเวลา ณ ที่ทำการของราชการระดับสูงสุดของประเทศ เช่น รัฐสภาสาธารณรัฐโปแลนด์และทำเนียบประธานาธิบดีที่กรุงวอร์ซอว์ เป็นต้น สถาบันอื่น ๆ และประชาชนชาวโปลส่วนมากจะชักธงชาติในวันหยุดราชการและในโอกาสพิเศษอื่น ๆ ที่มีความสำคัญเกี่ยวกับชาติ อนึ่ง กฎหมายธงของโปแลนด์ในปัจจุบันมิได้เข้มงวดการใช้ธงชาติซึ่งไม่มีรูปตราแผ่นดินอยู่ด้วย ตราบเท่าที่การใช้ธงดังกล่าวจะไม่เป็นไปด้วยความไม่เคารพ
ISO 639-1
ISO 639-1 เป็นส่วนแรกของมาตรฐาน ISO 639 สำหรับรหัสภาษา ประกอบไปด้วย ตัวอักษรสองหลัก สำหรับในการแบ่งแยกภาษาหลักๆ ต่างภายในโลก รหัส ISO 639-1 เริ่มใช้เป็นมาตรฐานอย่างเป็นทางการในปี พ.ศ. 2545 โดยมีการเริ่มต้นพัฒนาในหลายปีก่อนหน้านั้น รหัสนี้ใช้ในการอ้างอิงภาษาต่างๆ เช่น
ธงชาติโปแลนด์
ธงแถบแนวนอนสีขาวและสีแดงถือเป็นรูปแบบธงอย่างหนึ่งที่ได้รับความนิยมอย่างแพร่หลาย ดังจะเห็นได้ว่ามีธงหลากหลายธงที่คล้ายคลึงกับธงชาติโปลแลนด์แต่มิได้มีความเกี่ยวข้องกันแต่อย่างใด ธงสำคัญซึ่งมีลักษณะดังกล่าวได้แก่ธงของแคว้นโบฮีเมียในสาธารณรัฐเช็ค และธงชาติของสองประเทศซึ่งเรียงแถบสีแดงอยู่เหนือสีขาว อันได้แก่ธงชาติอินโดนีเซียและธงชาติโมนาโก ในประเทศโปแลนด์ ธงหลายชนิดจะมีพื้นฐานการออกแบบมาจากธงชาติเป็นหลัก และมีสีประจำชาติปรากฏร่วมอยู่ในธงด้วย
ISO 639-1
รหัสเหล่านี้เป็นชวเลขสากลและเป็นทางการที่เป็นประโยชน์สำหรับการระบุภาษา
วัดอุดมมงคล (จังหวัดฉะเชิงเทรา)
วัดอุดมมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าไข่ อำเภอเมืองฉะเชิงเทรา จังหวัดฉะเชิงเทรา
วัดอุดมมงคล แต่เดิมเป็นสำนักสงฆ์ที่หลวงพ่ออุตตมะ ท่านได้สร้างขึ้นมาพร้อมกับญาติโยมผู้มีจิตศรัทธา โดยได้เริ่มสร้างขึ้นเมื่อ พ.ศ. 2542 มีอุโบสถและกุฎิสงฆ์ 2 หลัง หลังจากนั้นท่านได้มรณะภาพไปในปีถัดไป จึงมีการการแต่งตั้งเจ้าอาวาสให้พระครูวิจิตรสรคุณ จากวัดนครเนื่องเขต สานต่องาน จนตั้งเป็นวัดเมื่อวันที่ 30 ธันวาคม พ.ศ. 2548 ได้รับพระราชทานวิสุงคามสีมาเมื่อวันที่ 10 กันยายน พ.ศ. 2552 พระครูวิจิตรสรคุณ ท่านได้ซื้อที่ดินขยายเพิ่มเติมอีก 8 ไร่ จากเดิม 26 ไร่ รวมทั้งสิ้น 34 ไร่ เพื่อสร้างรูปเหมือนหลวงพ่ออุตตมะองค์ใหญ่ หน้าตักกว้าง 9 เมตร สูง 12 เมตร
อาคารเสนาสนะที่สำคัญ ได้แก่ อุโบสถมีทางเข้ามีลักษณะแบบปากถ้ำ ภายในประดิษฐานพระบรมสารีริกธาตุและพระพุทธรูปต่าง ๆ และวิหารหลวงพ่อพุทธโสธรที่องค์พระพุทธรูปสานจากไม้ไผ่ ภายในวัดยังมี พระราหู พระอินทร์ประทับช้าง พระอุโบสถรูปเรือ พระหันได้หรือพระสามมิติ พระหินหยกขาว และบ่อพระอุปคุต
ฟ้าสั่ง พ.ธวัชชัย
ฟ้าสั่ง พ.ธวัชชัย หรือ ฟ้าสั่ง สามเคแบตเตอรี่ มีชื่อจริงว่า ณรงค์ฤทธิ์ ปิรัง เป็นชาวจังหวัดอุบลราชธานี เกิดเมื่อ 5 มิถุนายน พ.ศ. 2517 เป็นอดีตแชมป์โลกของสถาบันสหพันธ์มวยโลก (WBF) ในรุ่นแบนตั้มเวท
ฟ้าสั่ง ถือเป็นนักมวยไทยคนแรกที่เคยขึ้นชกกับ แมนนี ปาเกียว นักมวยชาวฟิลิปปินส์ชื่อดังระดับโลกถึง 2 ครั้ง โดยครั้งแรกเมื่อการลงนวมซ้อมกัน 5 ยก เมื่อปี พ.ศ. 2546 ที่ฟิลิปปินส์ ซึ่งผลออกมาทั้งคู่เสมอกัน ซึ่งการชกในครั้งนี้มิได้มีการบันทึกลงในสถิติการชกของทั้งคู่ และในครั้งที่ 2 เป็นการชกตัดเชือกขึ้นชิงแชมป์โลกในรุ่นเฟเธอร์เวทของสถาบันสหพันธ์มวยนานาชาติ (IBF) ในปี พ.ศ. 2547 ที่ฟิลิปปินส์ ผลการชกปรากฏว่า ฟ้าสั่งเป็นฝ่ายแพ้ทีเคโอ​ไปในยกที่ 4
ไคท์
ไคท์ เป็นลูกศิษย์ของจิน ฟรีคส์ พ่อของกอร์น เคยเจอกับกอร์นตอนเด็กและได้ช่วยชีวิตกอร์นไว้จากหมี และได้มอบพวงกุญแจการ์ดฮันเตอร์ของพ่อของกอร์นไว้ให้ด้วย และต่อจากนั้น ได้เจอกันกอร์น และได้ร่วมต่อสู้ กำจัด คิเมร่าแอ๊นท์ และคิดว่า คิรัว และกอร์น นั้นเก่ง แต่ความจริงแล้วไม่สามารถช่วยไคท์ได้เลย ไคท์เลยต้องสละชีวิตตัวเองลง ในตอนที่ 85 Hunter x Hunter 2012
แต่ร่างของไคท์นั้นยัง โดน คิเมร่าแอ๊นท์ ทำเป็นหุ่นเชิด แต่ความจริงนั้นได้ตายไปแล้ว ทำให้กอร์น มีความหวังที่จะช่วยอีกครั้ง แต่เมื่อรู้ว่าช่วยไม่ใด้แล้ว กอร์นก็ได้ระเบิดพลัง ด้วยสัญญา ของ ฮัตสึ ที่รุนแรง และกำจัด หัวหน้าหน่วย คิเมร่าแอ๊นท์ ตัวที่ ฆ่า ไคท์ ลงในหมัดเดียว และกอร์นก็ตั้งรับผลของฮัตสึ ทำให้ปางตาย ร่างกายแทบดูไม่เหลือความเป็น มนุษย์ มือเหลือแต่กระดูก
คิรัวเลยตัดสินใจใช้พลังของน้องสาวของคิรัว ความสามารถของน้องชายคิรัวคือ เขาจะให้เราช่วย 3 อย่าง และจะให้พรเรา 1 อย่าง ปัญาหาอยู่ที่ พรที่น้อยชายขอ เราต้องทำให้ได้ ไม่เช่นนั้นเราต้องตาย
วิชยวาฑะ
วิชยวาฑะ (อักษรโรมัน: Vijayawada, ชื่อเดิม เบซาวาดา; Bezawada) เป็นนครใหญ่สุดอันดับสองของรัฐอานธรประเทศ เป็นศูนย์กลางการปกครองของอำเภอเอ็นทีอาร์และมีพื้นที่รวมถึงบางส่วนของอำเภอกฤษณะ วิชยวาฑะตั้งอยู่บนฝั่งแม่น้ำกฤษณา และห้อมล้อมด้วยเทือกเขาฆาฏตะวันออก ในทางภูมิศาสตร์ถือว่าตั้งอยู่ตรงจุดกึ่งกลางของรัฐอานธรประเทศ วิชยวาฑะเป็นศูนย์กลางด้านการค้า การเมือง วัฒนธรรม และการศึกษาของรัฐอานธรประเทศ และเป็นหนึ่งในเขตเมืองที่เติบโตเร็วที่สุดของอินเดีย
วิชยวาฑะยังถือเป็นหนึ่งในเมืองศักดิ์สิทธิ์ในคติฮินดู ด้วยเป็นที่ตั้งของกนกทุรคามนเทียรซึ่งบูชาพระแม่ทุรคา รวมถึงยังเป็นเมืองที่จัดพิธีปุษกรมของแม่น้ำกฤษณา มีตำนานเล่าขานว่าอรชุนในมหาภารตะเคยสวดบูชาบนยอดเขาในเมืองและได้รับพรจากพระศิวะเพื่อรับปศุปตาสตระที่นำไปรบชนะสงครามที่กุรุเกษตร ชื่อวิชยวาฑะเป็นภาษาเตลูกูแปลว่าดินแดนแห่งชัยชนะ ซึ่งมาจากความเชื่อว่าพระแม่ทุรคาปราบอสูรมหิศาสูรได้ที่นี่ โดยคำว่า "วิชย" แปลว่าชัยชนะ และ "วฆิก" แปลว่าดินแดน ในอดีต วิชยวาฑะเคยใช้ชื่อเมืองว่า ราเชนทรโจฬปุระ (Rajendra Chola Pura) ในสมัยจักรวรรดิโจฬะ และเปลี่ยนมาเป็น เบซาวาดา (Bezawada) ในสมัยของบริติชราช ก่อนจะเป็นวิชยวาฑะในที่สุด
โรงเรียนอนุบาลพนัสศึกษาลัย
โรงเรียนอนุบาลพนัสศึกษาลัย เป็นโรงเรียนรัฐบาล แบบสหศึกษา เปิดสอนในระดับอนุบาล ประถมศึกษา ในอำเภอพนัสนิคม สังกัดกระทรวงศึกษาธิการ
ประวัติโรงเรียน
แต่เดิมโรงเรียนอนุบาลพนัสศึกษาลัย อาศัยอยู่ที่วัดใหม่ท้ายตลาด (วัดพิมพฤฒาราม) ตำบลพนัสนิคม อำเภอพนัสนิคม จังหวัดชลบุรี เป็นสถานที่เรียนตั้งแต่ปี พ.ศ. 2465 โดยมีพระอนทอาษา นายอำเภอพนัสนิคม เป็นผู้จัดการตั้งขึ้นให้ชื่อว่า "โรงเรียนประชาบาลตำบลพนัส" ในขณะนั้น นายยาลยานันท์ เป็นศึกษาธิการอำเภอพนัสนิคม
ต่อมาสมัยหลวงชรัมภิรารักษ์ เป็นนายอำเภอพนัสนิคม และนายเสงี่ยม เจริญฮวด (นายเสงี่ยม วัฒนธรรม) เป็นศึกษาธิการอำเภอพนัสนิคม สมัยนั้นมาเป็นประธานในงานเปิดโรงเรียน และให้ชื่อว่าโรงเรียนประชาบาลประจำอำเภอพนัสนิคม "พนัสศึกษาลัย" นักเรียนและครูจากโรงเรียนวัดใหม่ท้ายตลาด จึงย้ายมาทำการเรียนการสอนที่โรงเรียนหลังใหม่
ในปี พ.ศ. 2478 ประเทศไทยอยู่ในภาวะสงครามถูกโจมตีทางอากาศ โรงเรียนฝึกหัดครูบ้านสมเด็จพระยา ได้อพยพครูและนักเรียนฝึกหัดครูจากธนบุรีมาอาศัยโรงเรียนนี้ นักเรียนและครูจึงย้ายไปเรียนที่วัดใหม่พิมพฤฒารามชั่วคราว จนถึง พ.ศ. 2488 เหตุการณ์ปกติจึงย้ายมาเรียนที่เดิม
นิ้ว (หน่วยความยาวระบบอังกฤษ)
นิ้ว (inch; พหูพจน์: inches; ย่อว่า in หรือ ″ (ดับเบิลไพรม์)) เป็นหน่วยวัดความยาวในระบบอังกฤษ นิยามโดยเป็น ของฟุต หรือเท่ากับ 0.0254 เมตรพอดี
โลลา
โลลา สามารถหมายถึง
จอร์จ
จอร์จ สามารถหมายถึง
ไฟฟ้าดับ
ไฟฟ้าดับ (power outage หรืออาจเรียก power cut, power blackout, power failure หรือ blackout) เป็นความเสียหายกำลังของเครือข่ายพลังไฟฟ้า ที่ไม่สามารถแจกจ่ายไปให้ผู้ใช้ได้ สาเหตุของไฟฟ้าดับในเครือข่าย เช่น อาจเกิดจากความผิดพลาดที่สถานีไฟฟ้า, ความเสียหายของสายส่งไฟฟ้า, สถานีย่อย หรือบางส่วนของระบบแจกจ่าย, ไฟฟ้าลัดวงจร, ฟิวส์ขาด และสะพานไฟชำรุด ฯลฯ
ไฟฟ้าดับนั้นถือว่าอันตรายอย่างยิ่ง โดยเฉพาะในสถานที่ที่เกี่ยวข้องกับสิ่งแวดล้อมและความปลอดภัยที่อาจตกอยู่ในอันตรายได้ เช่น โรงพยาบาล, โรงบำบัดน้ำเสีย และเหมือง ที่จะมีการสำรองไฟฟ้า เช่น เครื่องกำเนิดไฟฟ้าสำรอง ที่จะทำงานโดยทันทีหลังไฟฟ้าดับ ระบบที่เสี่ยง เช่น ระบบโทรคมนาคม ที่ต้องการไฟฟ้าฉุกเฉิน ห้องแบตเตอรีของชุมสายโทรศัพท์จะมีแบตเตอรี่ตะกั่ว-กรดไว้ใช้สำรองและมีซ็อกเก็ตสำหรับเชื่อมต่อเครื่องกำเนิดไฟฟ้าในระหว่างไฟฟ้าดับ
ฟุต
ฟุต (foot; พหูพจน์: feet; ย่อว่า ft หรือ ′ (ไพรม์)) เป็นหน่วยวัดความยาวในระบบอังกฤษ นิยามโดยให้มีขนาดเท่ากับ 0.3048 เมตรพอดี และแบ่งเป็นหน่วยย่อย 12 นิ้ว
ทัชวิซ
ทัชวิซ (หรือ ซัมซุง ทัชวิซ) เป็นส่วนติดต่อประสานกับผู้ใช้ สร้างและพัฒนาโดยบริษัทซัมซุง อิเล็คทรอนิกส์ มีคุณสมบัติเป็นส่วนติดต่อประสานกับผู้ใช้ในระบบสัมผัส ทัชวิซนั้นใช้งานได้เฉพาะบนอุปกรณ์ซัมซุง บางครั้งทัชวิซมักจะถูกเข้าใจผิดว่าเป็นอีกหนึ่งระบบปฏิบัติการ ทัชวิซสามารถพบเห็นได้ในสมาร์ตโฟน ฟีเจอร์โฟนและแท็บเล็ตจากซัมซุง และไม่สามารถขอรับใบอนุญาตจากภายนอกได้ ทัชวิซเวอร์ชันแอนดรอยด์ยังมาพร้อมกับ Galaxy Apps ซึ่งเป็นร้านค้าแอปพลิเคชันที่ซัมซุงทำเองด้วย
ทัชวิซเวอร์ชันล่าสุดคือ ทัชวิซ 6.0 ซึ่งอยู่บนซัมซุง กาแลกซี่ เจ1 มินิ พราม และทัชวิซ เนเจอร์ ยูเอ็กซ์ 5.0 อยู่บนซัมซุง กาแลคซี่ เจ3 (2016) ซึ่งมีคุณสมบัติต่าง ๆ บนส่วนติดต่อประสานกับผู้ใช้ที่ละเอียดยิ่งขึ้นเมื่อเทียบกับเวอร์ชันก่อนหน้าที่พบบนโทรศัพท์รุ่นเก่าของซัมซุงก่อนที่กาแลกซี่ เอส 5 จะวางจำหน่าย แถบสถานะขณะที่อยู่ในหน้าจอหลักนั้นได้โปร่งใสเริ่มมีมาในทัชวิซ เนเจอร์ ยูเอ็กซ์ 2.0 และทัชวิซ เนเจอร์ ยูเอ็กซ์ 2.5 และในทัชวิซ 4.0 บนกาแล็กซี่ เอส 2และกาแล็กซี่ โน้ต (ภายหลังอัปเกรดเป็นเนเจอร์ ยูเอ็กซ์ทั้งคู่) ได้เพิ่มคุณสมบัติบางอย่างเข้ามา เช่น การแพนและการเอียง ซึ่งต้องใช้เซนเซอร์แอคเซเลอโรมิเตอร์ (วัดความเร่งการเคลื่อนไหวของวัตถุ) และไจโรสโคปในการตรวจจับ
ทัชวิซได้ถูกใช้โดยระบบปฏิบัติการที่เป็นกรรมสิทธิ์ของซัมซุง คือ บาด้าและเร็กซ์ รวมทั้งโทรศัพท์มือถือที่ใช้ระบบปฏิบัติการแอนดรอย์ อีกทั้งยังพบเจอทัชวิซได้ในระบบปฏิบัติการไทเซ็น
ทัชวิซ 3.0
นี่เป็นทัชวิซเวอร์ชันดั้งเดิม ถูกปล่อยออกมาในปี ค.ศ. 2010 สำหรับแอนดรอยด์โฟรโย (2.1-2.2) เวอร์ชันนี้ใช้ครั้งแรกในซัมซุง กาแลคซีเอส ส่วนเวอร์ชันลดคุณสมบัติของทัชวิซ 3.0 ได้ใช้ในซัมซุง กาแล็กซี โปรเคลม
ทัชวิซ 4.0
เวอร์ชันที่สองของทัชวิซได้ปล่อยเมื่อปี ค.ศ. 2011 สนับสนุนแอนดรอยด์ จิงเจอร์เบรดและแอนดรอยด์ ฮันนีย์คัมบ์ (2.3-3.2.6) กาแล็คซี่ เอส 2 ได้เป็นอุปกรณ์รุ่นแรกที่มาพร้อมกับทัชวิซ 4.0 เวอร์ชันนี้ได้มีความเร่งฮาร์ดแวร์ที่ดีขึ้นกว่าเวอร์ชัน 3.0 นอกจากนี้ยังมีตัวเลือกหน้าจอสัมผัสที่เกี่ยวข้องกับท่าทางสัมผัสแบบมัลติทัชโดยใช้เซนเซอร์แอคเซเลอโรมิเตอร์ของโทรศัพท์ อย่างเช่นคุณสมบัติที่ให้ผู้ใช้งานวางนิ้วสองนิ้วไว้บนหน้าจอแล้วเอียงอุปกรณ์ไปข้างหน้าและหลังจากผู้ใช้เพื่อขยายเข้าและออกตามลำดับ ส่วน "การแพน" บนทัชวิซ 4.0 ช่วยให้ผู้ใช้เลื่อนหน้าจอหลักได้โดยเคลื่อนย้ายอุปกรณ์จากข้างหนึ่งไปยังอีกข้างหนึ่ง
หลา
หลา เป็นหน่วยวัดความยาวในระบบอังกฤษ มักย่อว่า yd จากภาษาอังกฤษ yard
อับดูซาลอม คาซานอฟ
อับดูซาลอม คาซานอฟ (Abdusalom Khasanov; (ภาษาทาจิก:Абдусалом Ҳасанов) เป็นนักมวยสากลสมัครเล่นชาวทาจีกิสถาน เขาเข้าร่วมแข่งขันมวยสากลสมัครเล่นชิงแชมป์โลก พ.ศ. 2544 แต่ตกรอบ 16 คนสุดท้าย ส่วนในกีฬาเอเชียนเกมส์ พ.ศ. 2545 คาซานอฟได้เหรียญทองแดงในรุ่นแบนตัมเวท ส่วนในการแข่งขันมวยสากลสมัครเล่นชิงแชมป์โลก พ.ศ. 2546 คาซานอฟเลื่อนขึ้นไปชกในรุ่นเฟเธอร์เวทและได้เหรียญทองแดง
ศอก
ศอก อาจหมายถึง
Cubit
เบ็ก (แก้ความกำกวม)
เบ็ก หรือ เบ็ค สามารถหมายถึง
พลิกตำนานรักใต้ทะเลลึก
พลิกตำนานรักใต้ทะเลลึก (Ghosts of the Abyss) เป็นภาพยนตร์สารคดี เกี่ยวกับการสำรวจซากเรืออาร์เอ็มเอส ไททานิกของนักวิทยาศาสตร์  กำกับโดย เจมส์ คาเมรอน นำแสดงโดยบิล แพกซ์ตัน ซึ่งเป็นเพื่อนสนิทกับคาเมรอน
ภาพยนตร์เรื่องนี้ถ่ายทำโดยใช้เรือดำน้ำดำสำรวจในสถานที่จริง บริเวณมหาสมุทรแอตแลนติกเหนือ โดยใช้กล้องถ่ายภาพระบบ IMAX 3D ออกฉายเมื่อวันที่ 11 เมษายน ค.ศ. 2003 เฉพาะที่โรงภาพยนตร์ไอแมกซ์ เป็นภาพยนตร์สามมิติเรื่องแรกของวอลต์ ดิสนีย์  และเป็นภาพยนตร์เรื่องแรกของคาเมรอน หลังจากภาพยนตร์เรื่อง ไททานิก
วัดสว่างบรรเทิง
วัดสว่างบรรเทิง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สา อำเภอแม่ริม จังหวัดเชียงใหม่ ที่ดินตั้งวัดมีเนื้อที่ 2 ไร่ 3 งาน 16 ตารางวา ปัจจุบัน พระครูวิบูลธรรมพิพัฒน์ (ทวี) เป็นเจ้าอาวาส
อาคารเสนาสนะที่สำคัญ ได้แก่ อุโบสถ ศาลาการเปรียญ วิหาร ศาลาเอนกประสงค์ อาคารโรงเรียนปริยัติธรรม ปูชนียวัตถุที่สำคัญได้แก่ พระพุทธรูปปูนปั้น และพระพุทธรูปทองเหลือง
ระบบการลงคะแนน
[[ไฟล์:Electoral systems map.svg|thumb|400px|แผนที่แสดงระบบการลงคะแนนสำหรับสภาล่างในประเทศต่าง ๆ ระบบเสียงข้างมาก (ผู้ชนะเขตหนึ่งคน)
{{legend|#FF0000|ระบบแบ่งเขตคะแนนสูงสุด (first-past-the-post voting)}} {{legend|#A02C5A|ระบบสองรอบ (two-round system)}} {{legend|#D35F8D|ระบบหลายรอบในทันที (instant-runoff voting)}}
ระบบเสียงข้างมาก (ผู้ชนะเขตหลายคน)
{{legend|#FF6600|ระบบแบ่งเขตหลายเบอร์ (plurality-at-large voting)}} {{legend|#C87137|ระบบแบ่งเขตยกพรรค (general ticket)}}
ระบบกึ่งสัดส่วน
{{legend|#C8AB37|แบบสะสม (limited voting หรือ cumulative voting)}} {{legend|#FFD42A|ระบบเสียงเดียวถ่ายโอนคะแนนไม่ได้ (single non-transferable vote)}} {{Legend|#ABC837|ระบบการนับแบบบอร์ดา (modified Borda count)}} {{Legend|#3737C8|แบบทวินาม (binomial system)}}ระบบสัดส่วน {{Legend|#0066FF|ระบบสัดส่วนแบบบัญชีรายชื่อ (party-list proportional representation)}}{{Legend|#37C871|ระบบถ่ายโอนคะแนนเสียงได้ (single transferable voting)}}ระบบผสม
อื่น ๆ
{{Legend|#072D37|ไม่มีการเลือกตั้ง}}{{Legend|#808080|แตกต่างกันไปตามรัฐ}}{{Legend|#E6E6E6|ไม่ปรากฏข้อมูล}}]]
ระบบการลงคะแนน (voting system) หรือ ระบบการเลือกตั้ง (electoral system) คือ กฎเกณฑ์ที่ระบุถึงการลงคะแนนเสียงเพื่อทำการเลือกตั้งหรือลงประชามติ รวมทั้งวิธีการหาผลลัพธ์เพื่อหาผู้ชนะ ระบบการเลือกตั้งนั้นอยู่ในกำกับของรัฐบาล ในขณะที่การลงคะแนนที่ไม่เกี่ยวกับการเมืองนั้นสามารถใช้ในธุรกิจองค์กรต่าง ๆ รวมถึงองค์การไม่แสวงหาผลกำไรด้วย
กฎเกณฑ์เหล่านี้รวมถึงสิ่งที่เกี่ยวข้องกับระบบการลงคะแนนโดยองค์รวมตั้งแต่การเลือกตั้ง ว่าผู้ใดสามารถมีสิทธิ์ลงคะแนน ผู้สมัครเข้ารับการเลือกตั้ง วิธีการลงคะแนนเสียง วิธีการนับคะแนนเสียง วิธีการคำนวณเพื่อหาผู้ชนะการเลือกตั้ง การควบคุมและจำกัดงบประมาณที่เกี่ยวกับการหาเสียง และปัจจัยอื่น ๆ ที่อาจจะมีผลต่อการเลือกตั้งได้ ระบบการเลือกตั้งทางการเมืองนั้นได้รับการระบุอยู่ในรัฐธรรมนูญและกฎหมายการเลือกตั้ง โดยปกติจะอยู่ในอำนาจของคณะกรรมการการเลือกตั้ง และสามารถใช้ระบบการเลือกตั้งหลายระบบให้เหมาะสมกับการเลือกตั้งในแต่ละประเภท
ในบางระบบการเลือกตั้งนั้นใช้การเลือกบุคคลเพียงคนเดียวเพื่อดำรงตำแหน่งสำคัญ เช่น นายกรัฐมนตรี ประธานาธิบดี หรือผู้ว่าราชการ ในขณะที่การเลือกตั้งแบบอื่น ๆ ใช้ในการเลือกตั้งผู้สมัครจำนวนหลายคนในคราวเดียว เช่น สมาชิกสภาผู้แทนราษฎรหรือคณะผู้บริหารบริษัท ระบบการเลือกตั้งแบ่งเป็นหลายระบบมากมาย โดยระบบที่พบทั่วไปได้แก่ ระบบแบ่งเขตคะแนนสูงสุด (first-past-the-post) ระบบสองรอบ (two-round system) ระบบสัดส่วน (proportional representation system) และแบบจัดลำดับ (ranked voting) นอกจากนี้ยังมีระบบผสม (mixed System) ที่ใช้ข้อดีของทั้งระบบคะแนนเสียงข้างมากและระบบสัดส่วนเข้าด้วยกัน
ระบบคะแนนเสียงที่เหนือกว่า
ในระบบคะแนนเสียงที่เหนือกว่า (plurality voting) นั้นผู้สมัคร (หนึ่งคนหรือมากกว่า) ที่ได้คะแนนเสียงมากที่สุดได้รับเลือกตั้ง โดยไม่มีข้อจำกัดเพิ่มเติมว่าจะต้องได้คะแนนเสียงมากกว่าครึ่งหนึ่ง ในกรณีที่มีผู้สมัครเพียงคนเดียวจะเรียกว่า ระบบแบ่งเขตคะแนนสูงสุดหรือระบบเสียงข้างมาก โดยระบบนี้ใช้มากที่สุดเป็นอันดับที่สองในโลก โดยมีกว่า 58 ประเทศใช้ระบบนี้ในการเลือกตั้งสภานิติบัญญัติ โดยส่วนใหญ่เป็นประเทศหรือดินแดนอาณานิคมอังกฤษหรือสหรัฐในอดีตและปัจจุบัน นอกจากนี้ยังเป็นระบบที่ใช้เลือกตั้งประธานาธิบดีมากที่สุดเป็นอันดับสองของโลกใน 19 ประเทศอีกด้วย
ระบบเสียงข้างมาก
ในการลงคะแนนระบบเสียงข้างมาก (majoritarian voting) คือผู้สมัครจะต้องได้คะแนนเสียงข้างมากเท่านั้นจึงจะได้รับเลือกตั้ง แต่ในระบบเลือกตั้งบางระบบนั้นนิยมใช้เพียงระบบคะแนนเสียงที่เหนือกว่าในรอบสุดท้ายในการนับคะแนนเสียงเพื่อหาผู้ชนะในกรณีที่ไม่มีผู้ใดได้คะแนนเสียงข้างมากเด็ดขาด ในระบบคะแนนเสียงข้างมากแบ่งเป็นสองแบบย่อย แบบหนึ่งใช้การลงคะแนนเสียงเพียงหนึ่งรอบโดยเรียงลำดับคะแนน และอีกแบบหนึ่งใช้การลงคะแนนเสียงถึงสองรอบหรือมากกว่า แต่ทั้งสองแบบนี้ใช้สำหรับเขตเลือกตั้งที่มีผู้สมัครเพียงรายเดียวเท่านั้น
การใช้ระบบเสียงข้างมากนี้สามารถทำได้ในรอบเดียวโดยใช้การลงคะแนนแบบหลายรอบในทันที (instant-runoff voting, IRV) ซึ่งผู้ลงคะแนนลงคะแนนตามลำดับความชอบ ซึ่งใช้ในการเลือกตั้งสมาชิกรัฐสภาของออสเตรเลียและปาปัวนิวกินี หากไม่มีผู้สมัครรายใดได้รับคะแนนเสียงข้างมากเด็ดขาดในรอบแรกนั้น ในรอบที่สองคะแนนเสียงของลำดับอื่น ๆ ในผู้สมัครที่ได้คะแนนน้อยที่สุดจะนำมารวมเข้ากันกับผู้สมัครที่ได้เลือกในลำดับอื่น ๆ ไว้ โดยทำขั้นตอนนี้ซ้ำจนได้ผู้สมัครที่มีคะแนนมากกว่าร้อยละ 50 ของคะแนนเสียงทั้งหมด ในกรณีที่คะแนนลำดับอื่น ๆ ถูกใช้หมดแล้ว การนับยังสามารถทำต่อได้จนถึงผู้สมัครเพียงสองคน โดยในรอบสุดท้ายนี้จะใช้คะแนนเสียงที่เหนือกว่าเพื่อเป็นการตัดสินผู้ชนะ
อีกระบบที่คล้ายคลึงกันเรียกว่า contingent vote ซึ่งผู้ลงคะแนนไม่ต้องใส่ลำดับความชอบในทุกผู้สมัคร แต่ใส่ได้เพียงจำนวนจำกัดเท่านั้น หากไม่มีผู้สมัครรายใดได้เสียงข้างมากเด็ดขาด (มากกว่าร้อยละ 50) ผู้สมัครรายอื่น ๆ จะถูกตัดออก ยกเว้นผู้สมัครสองรายที่มีคะแนนเสียงมากที่สุด และจากนั้นจึงนำเอาคะแนนเสียงในส่วนของผู้สมัครรายที่ถูกตัดออกในรอบที่สองนี้นำเข้ามาแบ่งให้ตามลำดับความชอบที่ผู้ลงคะแนนเลือกไว้แต่แรก โดยผู้ชนะจะได้รับคะแนนเสียงข้างมากเด็ดขาดโดยปริยาย ประเทศศรีลังกาใช้ระบบนี้ในการเลือกตั้งประธานาธิบดี ซึ่งผู้ลงคะแนนสามารถใส่ลำดับความชอบได้ถึงสามลำดับ
อีกระบบหนึ่งที่เป็นแบบหลักของระบบเสียงข้างมาก ได้แก่ ระบบสองรอบ (two-round system) ซึ่งเป็นระบบปกติที่ใช้มากที่สุดในการเลือกตั้งประธานาธิบดีในประเทศต่าง ๆ ถึง 88 ประเทศ และยังใช้กับการเลือกตั้งสภานิติบัญญัติถึง 20 ประเทศ ในระบบนี้หากไม่มีผู้สมัครรายใดได้คะแนนเสียงข้างมากเด็ดขาดในรอบแรก ในรอบที่สองจะเป็นรอบชี้ขาดผู้ชนะ ในกรณีส่วนใหญ่แล้วในรอบที่สองจะเหลือเพียงแค่ผู้สมัครเพียงสองรายจากรอบแรกเท่านั้น แต่ในบางประเทศสามารถมีได้มากกว่าสองรายในรอบที่สองซึ่งในกรณีนี้จะใช้การนับคะแนนเสียงแบบคะแนนเสียงที่เหนือกว่าแทน ในบางประเทศใช้ระบบที่แปลงมาจากระบบสองรอบ เช่น เอกวาดอร์ ซึ่งผู้สมัครในการเลือกตั้งประธานาธิบดีจะเป็นผู้ชนะหากได้รับคะแนนเสียงถึงร้อยละ 40 และจะต้องได้คะแนนมากกว่าอย่างน้อยร้อยละ 10 จากผู้สมัครที่ได้คะแนนลำดับถัดไป หรืออาร์เจนตินา (ใช้ร้อยละ 45 และต้องมีอย่างน้อยร้อยละ 10 มากกว่าลำดับที่สอง) ที่เรียกระบบนี้ว่า ระบบบัตรลงคะแนน
ในระบบบัตรลงคะแนนหลายรอบ (exhaustive ballot) ไม่ได้จำกัดการลงคะแนนเพียงแค่สอบรอบ แต่ใช้การตัดผู้สมัครในแต่ละรอบที่ได้คะแนนน้อยสุดออกไปรอบละคน ซึ่งในระบบนี้อาจทำให้มีจำนวนรอบลงคะแนนหลายรอบจึงไม่เหมาะกับการเลือกตั้งใหญ่ ๆ แต่นิยมใช้กันในการเลือกตั้งประธานสภาผู้แทนราษฎรในหลายประเทศ รวมทั้งคณะมนตรีสมาพันธรัฐสวิส ในบางรูปแบบนั้นอาจจะใช้ระบบหลายรอบโดยไม่มีผู้ได้ถูกตัดออกจนกระทั่งมีผู้ที่ได้รับคะแนนเสียงข้างมาก เช่น ระบบที่ใช้เลือกตั้งคณะผู้เลือกตั้งสหรัฐ
ระบบสัดส่วน
การเลือกตั้งระบบสัดส่วนเป็นระบบการลงคะแนนที่ใช้มากในการเลือกตั้งสภานิติบัญญัติ โดยมีมากกว่าแปดสิบประเทศในโลกที่ใช้ระบบนี้ในการลงคะแนน
การเลือกตั้งระบบสัดส่วนแบบบัญชีรายชื่อ (party-list proportional representation) เป็นระบบการเลือกตั้งแบบเดียวที่ใช้กันกว่าแปดสิบประเทศทั่วโลก ซึ่งผู้ลงคะแนนทำการลงคะแนนให้กับรายชื่อผู้สมัครทั้งรายชื่อที่จัดทำโดยพรรคการเมือง ในแบบบัญชีปิดนั้นผู้ลงคะแนนจะไม่สามารถเปลี่ยนแปลงตัวผู้สมัครที่พรรคการเมืองได้จัดลำดับไว้ได้ ส่วนในแบบบัญชีเปิดผู้ลงคะแนนสามารถลงคะแนนให้เป็นรายบุคคลในบัญชีรายชื่อเพื่อเลือกลำดับในบัญชีรายชื่อได้
ในบางประเทศ เช่น อิสราเอลหรือเนเธอร์แลนด์ การเลือกตั้งทำในระบบสัดส่วนอย่าง "บริสุทธิ์" กล่าวคือ นำคะแนนเสียงในระดับประเทศมารวมกันจึงทำการแบ่งที่นั่งให้กับแต่ละพรรคการเมือง อย่างไรก็ตามในกรณีส่วนใหญ่ นิยมใช้เขตเลือกตั้งที่มีผู้แทนมากกว่าหนึ่งคน มากกว่าเขตเลือกตั้งเดียวรวมทั้งประเทศ ทำให้มีการแบ่งสัดส่วนตามภูมิศาสตร์ซึ่งอาจจะส่งผลให้การแบ่งสัดส่วนที่นั่งไม่สอดคล้องกับจำนวนผลรวมคะแนนในประเทศได้ ดังนั้นในบางประเทศจึงมีการเกลี่ยที่นั่งให้กับพรรคการเมืองที่ได้รับเสียงน้อยกว่าสัดส่วนคะแนนเสียงรวมทั้งประเทศ
ในด้านของเกณฑ์คะแนนเสียงขั้นต่ำ (คะแนนเสียงขั้นต่ำคิดเป็นร้อยละของคะแนนเสียงทั้งหมดที่พรรคการเมืองจะต้องได้รับเพื่อที่จะได้ที่นั่ง) มีการใช้หลายวิธีในการแบ่งที่นั่งในระบบสัดส่วน โดยแบ่งเป็นสองวิธีหลัก คือ วิธีค่าเฉลี่ยสูงสุด และวิธีเหลือเศษสูงสุด วิธีค่าเฉลี่ยสูงสุด (highest averages method) รวมถึงการแบ่งจำนวนคะแนนเสียงในแต่ละพรรคการเมืองแล้วหารด้วยตัวหารต่าง ๆ เพื่อนำมาซึ่งจำนวนที่นั่งของพรรคการเมือง เช่น วิธีโดนต์ (D'Hondt method; ซึ่งมีระบบใกล้เคียง เช่น ระบบฮาเกินบัค-บิชช็อฟ) และวิธีเว็บสเตอร์/แซ็งต์-ลากูว์ (Webster/Sainte-Laguë method) ส่วนวิธีเหลือเศษมากสุด (largest remainder method) คะแนนเสียงของพรรคการเมืองจะถูกหารด้วยจำนวนโควตา (ซึ่งมาจากการหารจำนวนคะแนนเสียงทั้งหมดด้วยจำนวนที่นั่งที่มี) โดยในแบบนี้มักจะเหลือเศษที่นั่งที่ไม่ลงตัว ซึ่งจะเกลี่ยให้กับพรรคการเมืองตามจำนวนที่นั่งที่ยังไม่ครบของแต่ละพรรค ตัวอย่างของระบบนี้ได้แก่ โควตาแฮร์, โควตาดรูป, โควตาอิมเปรีอาลี และโควตาฮาเกินบัค-บิชช็อฟ
การเลือกตั้งแบบถ่ายโอนคะแนนเสียง (STV) เป็นการเลือกตั้งระบบสัดส่วนอีกแบบหนึ่ง ซึ่งผู้ลงคะแนนลงคะแนนให้กับผู้สมัครหลายคนตามลำดับในเขตเลือกตั้งที่มีผู้แทนมากกว่าหนึ่งคน (ไม่ใช่ลงคะแนนให้บัญชีรายชื่อ) ใช้ในมอลตาและไอร์แลนด์ เพื่อที่จะได้รับเลือกนั้นผู้สมัครจะต้องได้คะแนนเกินจำนวนโควตา (ใช้โควตาดรูปเป็นส่วนใหญ่) ผู้สมัครที่ได้คะแนนเกินโควตาในรอบแรกจะได้รับเลือกก่อน คะแนนเสียงของผู้สมัครที่ได้คะแนนน้อยที่สุด และคะแนนส่วนเกินของผู้สมัครที่ชนะในรอบแรกจะถูกโอนไปยังผู้สมัครที่ได้คะแนนในอันดับถัดไป ทำซ้ำขั้นตอนนี้จนได้ผู้สมัครจนครบทุกที่นั่ง (แต่ละที่นั่งจะต้องผ่านคะแนนโควตา)
ระบบผสม
ในหลายประเทศนั้นนิยมใช้ระบบผสมในการลงคะแนนเลือกตั้งสมาชิกสภานิติบัญญัติ ซึ่งรวมถึงการลงคะแนนแบบคู่ขนาน และแบบสัดส่วนผสม
ในแบบคู่ขนานซึ่งใช้กันใน 20 ประเทศทั่วโลก นั้นใช้สองวิธีเพื่อเลือกตั้งสมาชิกสภานิติบัญญัติ ส่วนหนึ่งมาจากการลงคะแนนแบบคะแนนเสียงที่เหนือกว่าหรือเสียงข้างมากจากเขตเลือกตั้งที่มีผู้แทนคนเดียวหลายเขตรวมกัน (แบบแบ่งเขต) และส่วนสมาชิกจำนวนที่เหลือนั้นมาจากระบบสัดส่วน โดยผลลัพธ์ของจำนวนคะแนนเสียงที่ได้รับจากระบบแบ่งเขตนั้นไม่มีผลจำนวนของสมาชิกที่มาจากระบบสัดส่วน
ในแบบสัดส่วนผสมซึ่งใช้ใน 8 ประเทศ ใช้การเลือกตั้งสภานิติบัญญัติมาจากสองส่วน คือ จากการลงคะแนนในเขตเลือกตั้ง (แบบแบ่งเขต) และจากระบบสัดส่วน แต่ในกรณีนี้ผลลัพธ์ของจำนวนที่นั่งที่มาจากระบบสัดส่วนนั้นจะปรับตามจำนวนที่นั่งของผู้แทนที่ได้จากแบบแบ่งเขตเพื่อที่จะให้จำนวนที่นั่งทั้งหมดของพรรคการเมืองเป็นสัดส่วนของจำนวนคะแนนเสียงทั้งหมดที่พรรคได้รับ โดยวิธีนี้อาจทำให้เกิดปัญหา ที่นั่งเกิน (overhang seats) ซึ่งจะเกิดขึ้นเมื่อพรรคการเมืองชนะที่นั่งในแบบแบ่งเขตมากกว่าจำนวนสมาชิกที่พึงมีจากการนับคะแนนเสียงรวม
การเลือกตั้งผู้สมัครรอบแรก
การเลือกตั้งผู้สมัครรอบแรก (primary elections) หรือ การเลือกตั้งแบบไพรแมรี เป็นลักษณะเฉพาะของระบบการลงคะแนนที่ใช้เพิ่มเติมโดยอาจจะใช้เป็นทางการในระบบการลงคะแนนนั้น ๆ หรืออาจนำมาใช้โดยพรรคการเมืองใดพรรคการเมืองหนึ่งเพื่อใช้ในการคัดเลือกตัวผู้สมัคร ตัวอย่างเช่น ประเทศอิตาลี การเลือกตั้งผู้สมัครรอบแรกช่วยจำกัดความเสี่ยงของการเสียงแตกโดยจะสามารถคัดผู้สมัครเพียงคนเดียวเท่านั้น ในอาร์เจนตินาใช้ระบบนี้เป็นมาตรฐานในระบบการลงคะแนน โดยจะใช้การเลือกตั้งผู้สมัครรอบแรกก่อนเป็นเวลาสองเดือนก่อนการเลือกตั้งทั่วไป โดยพรรคการเมืองใดที่ได้รับคะแนนน้อยกว่าร้อยละ 1.5 จะไม่มีสิทธิ์ส่งผู้สมัครลงเลือกตั้งทั่วไปได้ ในสหรัฐ ใช้การเลือกตั้งผู้สมัครรอบแรกในการเลือกตั้งทั้งผู้ที่สังกัดพรรค และในนามอิสระ
การเลือกตั้งทางอ้อม
ในการเลือกตั้งบางประเภทมีลักษณะเป็นการเลือกตั้งทางอ้อม ซึ่งบางกรณีไม่มีการลงคะแนนเสียงเลย หรือจำกัดการลงคะแนนในขั้นตอนสุดท้ายของการเลือกตั้งเท่านั้น ซึ่งโดยปกติในขั้นตอนสุดท้ายจะทำโดยคณะผู้เลือกตั้ง (electoral college) ในหลายประเทศ เช่น มอริเชียสหรือตรินิแดดและโตเบโก ตำแหน่งประธานาธิบดีนั้นถูกเลือกโดยฝ่ายนิติบัญญัติ ในอินเดีย การลงคะแนนทำโดยคณะผู้เลือกตั้งซึ่งประกอบด้วยฝ่ายนิติบัญญัติของประเทศ และฝ่ายนิติบัญญัติของรัฐ ในสหรัฐ ประธานาธิบดีนั้นมาจากการเลือกตั้งทางอ้อมโดยขั้นตอนสองระดับ คือมีการลงคะแนนในระดับมลรัฐเพื่อเลือกสมาชิกคณะผู้เลือกตั้งซึ่งต่อไปจะเป็นผู้เลือกตั้งประธานาธิบดี ด้วยเหตุนี้จึงทำให้เกิดสถานการณ์ที่ผู้สมัครได้รับคะแนนเสียงมากที่สุดในระดับประเทศไม่ชนะการลงคะแนนในระดับคณะผู้เลือกตั้ง เช่น การเลือกตั้งสหรัฐใน ค.ศ. 2000 และ ค.ศ. 2016
กฎเกณฑ์
นอกเหนือจากแบบการลงคะแนนดังกล่าวมาข้างต้นแล้ว ระบบการลงคะแนนยังมีกฎเกณฑ์ที่หลากหลายและเปิดกว้าง ซึ่งโดยปกติจะถูกกำกับไว้ในรัฐธรรมนูญปกครองประเทศนั้น ๆ หรือกฎหมายเลือกตั้ง โดยข้อบังคับเหล่านี้รวมถึง คุณสมบัติของผู้สมัคร การคัดเลือกผู้สมัคร การลงทะเบียนผู้ใช้สิทธิ์ลงคะแนน สถานที่ลงคะแนน ระบบลงคะแนนแบบออนไลน์ การลงคะแนนทางไปรษณีย์ และการลงคะแนนล่วงหน้า
กฎเกณฑ์อื่น ๆ รวมถึงการเลือกใช้อุปกรณ์ต่าง ๆ สำหรับลงคะแนน เช่น บัตรลงคะแนน เครื่องลงคะแนน หรือระบบลงคะแนนแบบเปิด รวมทั้งวิธีการนับคะแนน การรับรองคะแนน และวิธีการที่ใช้ตรวจสอบ เป็นต้น
การเปรียบเทียบระบบการลงคะแนน
ระบบลงคะแนนในหลายแบบสามารถนำมาเปรียบเทียบกันได้หลายวิธี โดยความคิดเห็นของข้อดีด้อยในแต่ละระบบนั้นย่อมได้รับอิทธิพลมาจากผลกระทบโดยตรงจากกลุ่มผู้สนับสนุนและผู้ต่อต้านแนวคิดในแต่ละระบบซึ่งทำให้การเปรียบเทียบตามวัตถุประสงค์ (objective) นั้นเป็นไปได้ยาก อย่างไรก็ตามสามารถมีวิธีแก้ปัญหาด้านการเปรียบเทียบดังนี้:
วิธีหนึ่งคือการนิยามเกณฑ์ทางคณิตศาสตร์ให้ชัดเจนซึ่งจะสามารถตัดสินได้ว่าระบบการลงคะแนนใดผ่านหรือไม่ผ่านเกณฑ์ ซึ่งจะทำให้ได้ผลลัพธ์ตามวัตถุประสงค์แต่การนำมาใช้จริงนั้นยังอาจจะไม่สามารถชี้ชัดได้
อีกหนึ่งวิธีคือการนิยามเกณฑ์ที่เหมาะสมโดยสมมติว่าไม่มีระบบการลงคะแนนใดที่จะผ่านเกณฑ์ได้สมบูรณ์ และจากนั้นให้ทดลองจัดการเลือกตั้งโดยกลุ่มตัวอย่างขนาดใหญ่โดยมีหลายโจทย์เพื่อดูผลลัพธ์ ซึ่งกรณีนี้จะเห็นได้ว่าแบบใดนั้นผ่านเกณฑ์ในทางปฏิบัติ แต่วิธีในการออกโจทย์สำหรับการเลือกตั้งทดลองสามารถถูกชี้นำได้
วิธีสุดท้ายคือการนิยามเกณฑ์ขึ้นมา และให้คณะกรรมการที่เป็นกลางนั้นประเมินผลของแต่ละวิธีอิงตามเกณฑ์ที่ตั้งขึ้น โดยวิธีนี้สามารถมองเห็นถึงมิติต่างๆ ของระบบเลือกตั้งซึ่งอีกสองวิธีแรกนั้นมองข้ามไป แต่การจำกัดความนิยามเกณฑ์ต่างๆ เหล่านี้รวมถึงการประเมินผลนั้นก็ยังเป็นความเห็นส่วนตัวเชิงมุมมอง (subjective)
ตามผลการสำรวจผู้เชี่ยวชาญด้านระบบการลงคะแนนเมื่อปี ค.ศ. 2006 ระบบเลือกตั้งที่ได้รับการลงคะแนนเรียงตามความชอบจากมากไปน้อยได้ดังนี้:
รายชื่อประเทศเรียงตามการผลิตไวน์
ด้านล่างนี้เป็น รายชื่อประเทศเรียงตามการผลิตไวน์ ซึ่งเป็นข้อมูลเมื่อปี ค.ศ. 2013 โดยคิดเป็นตัน และเป็นข้อมูลจากองค์การอาหารและการเกษตรแห่งสหประชาชาติ (FAO)
วัดสิงห์สุทธาวาส
วัดสิงห์สุทธาวาส เดิมชื่อ วัดสิงห์ เป็นวัดไทย นิกาย มหานิกาย ตั้งอยู่ที่ ตำบลโพสังโฆ อำเภอค่ายบางระจัน จังหวัดสิงห์บุรี ในอดีต เป็นที่ประดิษฐาน หลวงพ่อนาค โบสถ์ของวัดนี้ดูสวยแปลกตากว่าที่อื่น เพราะมีตัวพญานาคสีพันธ์อยู่รอบโบสถ์ ภายในก็มีจิตรกรรมฝาผนังอันงดงาม
ประวัติ
สมเด็จพระเจ้าบรมวงศ์เธอ กรมพระยาดำรงราชานุภาพ ทรงเล่าถึงเมืองสิงห์ ถวายสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ไว้ในสาสน์สมเด็จ ว่า "...เมืองสิงห์บุรีเป็นเมืองใหญ่และเก่า มีป้อมปราการ วัง วัดมหาธาตุ และของสำคัญ คือ พระนอนจักรสีห์ ใหญ่ยาวกว่าพระนอนองค์อื่น ๆ ในเมืองไทย ทำเป็นแบบพระนอนอินเดียเหมือนเช่นที่ ถ้ำคูหาภิมุข วัดคูหาภิมุข อำเภอเมืองยะลา คือ พระกรขวาศอกยื่นไปทางด้านหน้า ไม่ทำงอพระกรตั้งขึ้นรับพระเศียร แบบพระนอนไทย เมืองสิงห์เรียกชื่อต่าง ๆ ดังนี้ เมืองสิงหราชาธิราช เมืองสิงหราชา เป็นเมืองตั้งอยู่ริมแม่น้ำจักรสีห์อันเป็นลำน้ำใหญ่ ห่างแม่น้ำเจ้าพระยา 200 เส้น (มาตราชั่ง ตวง วัดของไทย 1 เส้น เท่ากับ 20 วา และ 1 วา เท่ากับ 2 เมตร) คิดเป็น 8,000 เมตร คิดเป็นเป็นระยะทาง 8 กิโลเมตร เพราะแม่น้ำจักรสีห์ตื้นเขิน เมืองสิงห์จึงกลายเป็นเมืองอยู่ลับลี้..." ก็แสดงว่า สิงห์บุรีเป็นเมืองที่ยิ่งใหญ่ในประวัติศาสตร์ มีอดีตยาวนาน จากหลักฐานทางประวัติศาสตร์และโบราณคดีพบว่า มีการตั้งถิ่นฐานของชุมชนโบราณมาเป็นเวลานานหลายยุคหลายสมัย เมืองสิงห์ ปัจจุบันอยู่ที่ตำบลโพสังโฆ เป็นพื้นที่ราบลุ่มมีแม่น้ำน้อย ก่อนเคยเป็นที่ตั้งเมืองสิงห์ มีหลักฐานเป็นเจดีย์เก่าอยู่ที่หน้าวัดสิงห์ และรูปปั้นสิงห์ดินเผา 1 คู่ อยู่ที่วัดสิงห์สุทธาวาส 1 ตัว และหน้า ที่ว่าการอำเภอบางระจัน 1 ตัว
วัดสิงห์สุทธาวาส
เป็นที่ตั้งเมืองสิงห์ ตั้งแต่สมัยกรุงศรีอยุธยาเป็นราชธานี มีพระพุทธรูปหินทรายสีเขียวแกะสลัก และพระพุทธรูปหลวงพ่อฉาย พระพุทธรูปศักดิ์สิทธิ์ที่อยู่คู่วัดมานานกว่า 100 ปี พระอุโบสถแก้วล้อมรอบด้วยพญานาคที่เลื้อยล้อมอุโบสถ ภายในอุโบสถมีภาพจิตรกรรมฝาผนังเขียนขึ้นใหม่เรียงร้อยด้วยเรื่องราวพุทธประวัติ
จอสัมผัส
คอมพิวเตอร์ตั้งโต๊ะที่มีหน้าจอสัมผัสเครื่องแรกของโลกที่ออกวางจำหน่ายคือ HP-150 วางขายในปี พ.ศ. 2526 และอุปกรณ์พกพาจอสัมผัสเครื่องแรกของโลกที่ออกวางจำหน่ายคือ ไอบีเอ็ม ไซมอน ซึ่งวางขายในปี พ.ศ. 2537
ในปัจจุบันมีผู้ผลิตมากมายที่ใช้ระบบนี้ เช่น แอปเปิล, เอชทีซี, แอลจี, โมโตโรล่าโมบิลิตี, โนเกีย, ซัมซุง, โซนี่ เป็นต้น
วิวรณ์
ในศาสนาแบบเทวนิยมและเทววิทยา วิวรณ์ (revelation) หมายถึง การที่สิ่งเหนือธรรมชาติ เช่น เทวดา พระเป็นเจ้า ได้เปิดเผยความจริงหรือความรู้สำคัญบางประการแก่มนุษย์
หลาย ๆ ศาสนาเชื่อว่า คัมภีร์ของตนมาจากการวิวรณ์ของพระเจ้าหรือสิ่งเหนือธรรมชาติ เช่น ชาวยิวเชื่อว่าพระยาห์เวห์ได้ประทานคัมภีร์โทราห์ที่ภูเขาซีนาย ชาวมุสลิมเชื่อว่าอัลลอฮ์ได้ประทานคัมภีร์อัลกุรอานแก่นบีมุฮัมมัดเป็นคำ ๆ ทีละอักษร ส่วนศาสนาฮินดูก็ถือว่าพระเวทเป็น “อเปารุเษยะ” (ไม่ใช่ฝีมือมนุษย์) แต่บรรดาฤๅษีได้สดับฟังจากพระเจ้ามาโดยตรง จึงเรียกว่า "ศรุติ" (สิ่งที่ได้ฟังมา) คริสต์ศาสนิกชนก็เชื่อว่าคัมภีร์ไบเบิลทั้งพันธสัญญาเดิมและพันธสัญญาใหม่ถูกเขียนขึ้นโดยการดลใจจากพระเจ้า
ในศาสนาอับราฮัม วิวรณ์จึงถือเป็นสิ่งสำคัญมาก เพราะเป็นการแสดงถึงเจตจำนงและพระญาณสอดส่องของพระเจ้าต่อมนุษย์ ในพันธสัญญาใหม่มีหนังสือเล่มหนึ่งชื่อ "หนังสือวิวรณ์" เป็นส่วนสุดท้ายของคัมภีร์ไบเบิล กล่าวถึงวันสิ้นโลกและการพิพากษาครั้งสุดท้าย
วิซาม ซะลามานา
เวสซัม ซาลามานา (وسام سلامانا) เป็นนักมวยสากลสมัครเล่นชาวซีเรีย เกิดเมื่อ 26 ตุลาคม พ.ศ. 2528 เขาได้เข้าแข่งขันในกีฬาโอลิมปิก พ.ศ. 2555 ในรุ่นแบนตัมเวท แต่แพ้ กานัต อาบูตาลีปอฟ ตกรอบ เขาได้เหรียญทองแดงมวยสากลสมัครเล่นกีฬาเอเชียนเกมส์รุ่นแบนตัมเวทใน พ.ศ. 2553
วา
วา เป็นหน่วยวัดความยาวของไทย มีที่มาจากการกางแขนทั้งสองออกไปข้างลำตัวในแนวราบ หนึ่งวาวัดจากปลายนิ้วกลางของแขนข้างหนึ่ง (หรือนิ้วอื่นที่ยาวที่สุดสำหรับบางคน) ผ่านอกไปยังปลายนิ้วกลางของแขนอีกข้าง แต่เนื่องจากระยะวาของแต่ละคนไม่เท่ากัน พระราชบัญญัติมาตราชั่ง ตวง วัด พระพุทธศักราช ๒๔๖๖ จึงกำหนดให้ 1 วายาวเท่ากับ 2 เมตรเป็นต้นมา และใช้อักษรย่อว่า ว. หน่วยวาใช้ประกอบกันเป็นหน่วยวัดพื้นที่คือ ตารางวา
หน่วยความยาว
1 วา มีค่าเท่ากับ ในทางกลับกัน
เส้น
เส้น เป็นหน่วยวัดความยาวของไทย กำหนดไว้ว่ามีความยาวเท่ากับ 20 วา แต่เนื่องจากหน่วยเส้นนี้วัดจากหน่วยวา และระยะวาของแต่ละคนไม่เท่ากัน ระยะเส้นจึงอาจคลาดเคลื่อนไปได้มาก พระราชบัญญัติมาตราชั่ง ตวง วัด พระพุทธศักราช ๒๔๖๖ จึงกำหนดให้ 1 เส้นยาวเท่ากับ 40 เมตรเป็นต้นมา (ซึ่งยังคงเท่ากับ 20 วา) และใช้อักษรย่อว่า สน.
1 เส้น มีค่าเท่ากับ ในทางกลับกัน
คืบ
คืบ เป็นหน่วยวัดความยาวของไทย มีที่มาจากการเหยียดมือออกลงบนพื้นราบอย่างเต็มที่ หนึ่งคืบวัดจากปลายนิ้วโป้ง ไปถึงนิ้วนางหรือนิ้วก้อย แต่เนื่องจากระยะคืบของแต่ละคนไม่เท่ากัน พระราชบัญญัติมาตราชั่ง ตวง วัด พระพุทธศักราช ๒๔๖๖ จึงกำหนดให้ 1 คืบยาวเท่ากับ ¼ ของเมตร (0.25 เมตร) เป็นต้นมา และใช้อักษรย่อว่า ค.
1 คืบ มีค่าเท่ากับ ในทางกลับกัน
เกรียก
เกรียก เป็นการวัดด้วยมือเช่นเดียวกับคืบ แต่วัดจากนิ้วโป้งไปถึงนิ้วชี้ ระยะเกรียกจึงสั้นกว่าคืบเล็กน้อย ไม่ใช้เป็นมาตราวัด และไม่มีการเทียบในพระราชบัญญัติมาตราชั่ง ตวง วัด
โยชน์
โยชน์ เป็นหน่วยวัดความยาวของไทย มีระยะเท่ากับ 400 เส้น แต่เนื่องจาก 1 เส้นถูกกำหนดให้เท่ากับ 40 เมตรโดย พระราชบัญญัติมาตราชั่ง ตวง วัด พระพุทธศักราช ๒๔๖๖ ดังนั้นความยาว 1 โยชน์จึงมีระยะเทียบเท่ากับ 16,000 เมตร หรือ 16 กิโลเมตร
1 โยชน์ มีค่าเท่ากับ